সাভারের আশুলিয়ায় মা-ছেলে গ্রেপ্তার, ইয়াবা ও হিরোইন উদ্ধার – News Haat 24
বৃহস্পতিবার ( রাত ১১:৪২ )
সাভারের আশুলিয়ায় মা-ছেলে গ্রেপ্তার, ইয়াবা ও হিরোইন উদ্ধার।।
সাভারের আশুলিয়ার নিরিবিলি এলাকা থেকে ১’হাজার ৫’শত পিচ ইয়াবা, ৭৭০ পুড়িয়া হেরোইনসহ মাদক ব্যবসায়ী তুহিন সরদার (২৪) ও তার মা বকুল বেগমকে (৫২) আটক করে ঢাকা (উত্তর) গোয়েন্দা পুলিশ।
সোমবার (১৮ নভেম্বর) গভীর রাতে আশুলিয়ার নিরিবিলি এলাকার বস্তির এলাকা থেকে মাদক ব্যবসায়ী মা ও ছেলেকে আটক করা হয়।
আটককৃতরা হলোঃ- আশুলিয়া থানার মুক্তধারা গ্রামের মৃত আব্দুল জলিলের ছেলে তুহিন সরদার (২৪) ও মৃত আব্দুল জলিলের স্ত্রী বকুল বেগম।
মামলা সূত্রে জানা যায়, মাদক ব্যবসায়ী তুহিন সরদার ও মা বকুল বেগম আশুলিয়া ও ধামরাই থানা এলাকাসহ আশ-পাশের থানা এলাকার বিভিন্ন স্থানে দীর্ঘদিন ধরে মাদক ব্যবসা চালিয়ে আসছিলো। মাদক ব্যবসার অভিযোগে মা ও ছেলের বিরুদ্ধে আশুলিয়াসহ আশেপাশের বিভিন্ন থানায় একাধিক মামলা রয়েছে। গোপন সংবাদের ভিত্তিতে আশুলিয়ার নিরিবিলি এলাকার বস্তি রোডে অভিযান চালায়। এসময় মাদক ব্যবসায়ী তুহিন সরদার পুলিশের উপস্থিতি টের পেয়ে কৌশলে পালিয়ে যাওয়ার চেষ্টা করে। পরে তাদের আটক করা হয়।
গোয়েন্দা পুলিশের এস আই এস, এম কাওছার সুলতান কর্মকর্তা জানান, তুহিনকে আটক করার পর মাদক ব্যবসার কথা স্বীকার করে। পাশাপাশি তার মা বকুল বেগম মাদক ব্যবসার সাথে জড়িত আছেন বলে জানায়। পরে মাদক ব্যবসায়ী তুহিন তার নিজ বসত বাড়িতে তাদের নিয়ে গেলে সেখানে মা বকুল বেগম আটক করা হয়। পরে ঘরে তল্লাশী চালিয়ে ইয়াবা ও হোরাইন উদ্ধার করা হয়। এ সময় ১’হাজার পিচ ইয়াবা ও ২৭০ পিচ হেরোইন উদ্ধার করা হয়।
ঢাকা জেলা উত্তর গোয়েন্দা পুলিশের অফিসার ইনচার্জ মোহাম্মদ আবুল বাশার জানান, ঢাকা জেলা পুলিশ সুপারের নির্দেশে মাদকের বিরুদ্ধে গোয়েন্দা পুলিশের ধারাবাহিক অভিযানের অংশ হিসেবে অভিযান চালিয়ে ওই দু‘জনকে আটক ও মাদক উদ্ধার করা হয়েছে।
ঢাকা জেলা পুলিশ সুপার মারুফ হাসান সরদার জানান, মাদক ব্যবসায়ীদের বিরুদ্ধে কঠোর অবস্থানে রয়েছে ঢাকা জেলা পুলিশ। মাদক ব্যবসায়ীদেন বিরুদ্ধে ঢাকা জেলা পুলিশের অভিযান অব্যাহত থাকবে।
এ ঘটনায় মা ও ছেলের বিরুদ্ধে আশুলিয়া থানায় মামাল দায়ের করা হয়েছে।
১৯.১১.১৯
In: অপরাধ, আশুলিয়া, জেলা সংবাদ, প্রধান সংবাদ
Previous Post: ধামরাইয়ে কৃষকদের মাঝে বিনামূল্যে সার ও বীজ বিতরণ
Next Post: সাভারে অতিরিক্ত মূল্যে লবণ বিক্রির দায়ে ভ্রাম্যমান আদালতের জরিমানা ও কারাদন্ড
হাজী মো: শফিকুল ইসলাম সফি ইন্তেকাল করেছেন (ইন্না লিল্লাহে ওয়া ইন্না ইলাইহি রাজিউন)
নিউজ হাঁট ২৪.কম ও “সমাজ উন্নয়ন কেন্দ্র” পরিবার এর পক্ষ থেকে শুভেচ্ছা ও অভিনন্দন।